**Všeobecne záväzné nariadenie obce Kúty č. 2/2023**

**o podmienkach držania psov na území obce Kúty**

Návrh VZN zverejnený dňa:31.01.2023

Zvesené pred schválením dňa: 15.02.2023

Schválené uznesením č. 1/2023-E dňa: 16.02.2023

Schválené VZN zverejnené dňa: 17.02.2023

VZN nadobúda účinnosť dňa: 06.03.2023

Obec Kúty v súlade s ustanovením § 6 ods. 1 a § 11 ods. 4 písm. g/ zákona č. 369/1990 Zb. o obecnom zriadení v znení neskorších predpisov /ďalej len „zákon o obecnom zriadení“/ a podľa ustanovenia § 3, § 4, § 5 a § 6 zákona č. 282/2002 Z. z., ktorým sa upravujú niektoré podmienky držania psov /ďalej len „zákon č. 282/2002 Z. z.“/ vydáva toto Všeobecne záväzné nariadenie o podmienkach držania psov na území obce Kúty /ďalej len „VZN“/.

**§ 1**

**Úvodné ustanovenia**

Toto VZN upravuje uplatňovanie zákona č. 282/2002 Z. z. na území obce Kúty /ďalej len „obec“/.

**§ 2**

**Podrobnosti k evidencii psov**

Obec vedie evidenciu psov na Obecnom úrade Kúty.

Obec vydá držiteľovi psa, ktorý si splnil oznamovaciu povinnosť náhradnú evidenčnú známku psa podľa § 3 ods. 6 zákona č. 282/2002 Z. z.

Náhradná známka sa poskytne za úhradu v sume 3,50 EUR.

**§ 3**

**Podrobnosti o vodení psa**

1. Každý pes musí byť na verejne prístupných miestach riadne a viditeľne označený evidenčnou známkou psa.
2. Vodiť psa na verejne prístupné miesta a na miesta so zákazom voľného pohybu psov možno len na vôdzke, bezpečne pripevnenej na obojku alebo na prsnom postroji. Pevnosť vôdzky a jej dĺžka musí byť primeraná psovi a situácii tak, aby bolo možné psa ovládať v každej situácii.
3. Ten, kto psa vedie, ho musí mať pod dohľadom po celú dobu vodenia.
4. Psa nie je prípustné ponechať samého bez uviazania na verejne prístupných miestach.

**§ 4**

**Miesta, kde je voľný pohyb psa zakázaný**

V zastavanom území obce je možné vodiť psa len na vôdzke, bezpečne pripevnenej na obojku alebo na prsnom postroji.

**§ 5**

**Miesta, kde je vstup so psom zakázaný**

1. Na území obce je vstup so psom zakázaný

a/ na detské ihriská vo vlastníctve obce

b/ do areálov a objektov škôl a školských zariadení vo vlastníctve obce

c/ do areálov a objektov športovísk a štadiónov prístupných verejnosti vo vlastníctve obce

d/ do areálov a objektov zdravotníckych a sociálnych zariadení vo vlastníctve obce

e/ na trhové miesta obce

f/ do areálu cintorína

g/ do kultúrneho domu a knižnice

h/ do budovy obecného úradu

1. Všetky tieto miesta musia byť viditeľne označené.
2. Zákaz vstupu sa nevzťahuje na vodiaceho a služobného psa počas služobného zásahu.

**§ 6**

**Podrobnosti o znečisťovaní verejných priestranstiev**

Držiteľ psa, alebo ten, kto psa vedie, je povinný mať pri sebe vhodnú pomôcku na odstránenie psích exkrementov /mikroténové alebo papierové vrecúško/, psie exkrementy z verejného priestranstva bezodkladne odstrániť a obal s exkrementmi po uzavretí vhodiť do osobitnej symbolom označenej nádoby na psie výkaly, alebo do nádoby na zmesový komunálny odpad.

**§ 7**

**Záverečné ustanovenia**

1. Obecné zastupiteľstvo sa na tomto VZN uznieslo dňa 16.02.2023 uznesením č. 1/2023-E.
2. VZN nadobúda účinnosť dňa
3. Týmto všeobecne záväzným nariadením sa ruší VZN Obce Kúty č. 3/2013 o držaní psov na území obce Kúty.

V Kútoch dňa 17.02.2023

Ing. Branislav Vávra

starosta obce